

ที่ มท 0805.2/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

กุมภาพันธ์ 2564

เรื่อง การอบรมโครงการฝึกอบรมเพื่อเพิ่มประสิทธิภาพการปฏิบัติงานตรวจสอบของเจ้าหน้าที่ตรวจสอบภายใน องค์กรปกครองส่วนท้องถิ่น

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ที่ มท 0805.2/ว 223 ลงวันที่ 4 กุมภาพันธ์ 2564

สิ่งที่ส่งมาด้วย บัญชีรายชื่อผู้เข้ารับการอบรม จำนวน 1 ชุด

ตามที่กรมส่งเสริมการปกครองท้องถิ่น ได้จัดทำโครงการฝึกอบรมเพื่อเพิ่มประสิทธิภาพ การปฏิบัติงานตรวจสอบของเจ้าหน้าที่ตรวจสอบภายในองค์กรปกครองส่วนท้องถิ่น ให้กับผู้ดำรงตำแหน่งนักวิชาการตรวจสอบภายในขององค์กรปกครองส่วนท้องถิ่น จำนวน 3 รุ่น รุ่นที่ 1 ระหว่างวันที่ 1-3 มีนาคม 2564 รุ่นที่ 2 ระหว่างวันที่ 8-10 มีนาคม 2564 และรุ่นที่ 3 ระหว่างวันที่ 15-17 มีนาคม 2564 ณ โรงแรมเอส ดี อเวนิว ถนนบรมราชชนนี เขตบางพลัด กรุงเทพมหานคร โดยมีวัตถุประสงค์เพื่อให้ผู้เข้ารับการอบรมได้เพิ่มพูนความรู้ ความเข้าใจ และทักษะ สามารถปฏิบัติงานเป็นไปตามมาตรฐานและหลักเกณฑ์ที่กระทรวงการคลังกำหนด และมีผลการปฏิบัติงานที่น่าเชื่อถือและมีคุณภาพเป็นที่ยอมรับจากทุกฝ่ายที่เกี่ยวข้อง ความละเอียด ตามหนังสือที่อ้างถึง นั้น

กรมส่งเสริมการปกครองท้องถิ่น จึงขอความร่วมมือจังหวัดแจ้งให้องค์กรปกครองส่วนท้องถิ่น ส่งนักวิชาการตรวจสอบภายในผู้มีรายชื่อตามสิ่งที่ส่งมาด้วย เข้ารับการอบรมตามที่กำหนด โดยกรมส่งเสริม การปกครองท้องถิ่นจะเป็นผู้รับผิดชอบค่าอาหาร ค่าอาหารว่างและเครื่องดื่ม และค่าที่พักในระหว่างการอบรม สำหรับค่าพาหนะ และค่าใช้จ่ายอื่นในระหว่างการเดินทางให้เบิกจ่ายจากต้นสังกัด ทั้งนี้ สามารถสืบค้นข้อมูล การอบรมได้ทางเว็บไซด์กรมส่งเสริมการปกครองท้องถิ่น [www.dla.go.th](http://www.dla.go.th) หัวข้อ “หนังสือราชการ”

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองตรวจสอบระบบการเงินบัญชีท้องถิ่น

กลุ่มงานพัฒนาระบบการตรวจสอบ

โทร. ๐-๒๒๔๑-๙๐๒๖ โทรสาร 0-2241-5646

ผู้ประสานงาน : นางอารียานันท์ วัฒกีหัตถกรรม โทร. 06-4146-5561

**บัญชีรายชื่อจังหวัดแนบท้ายหนังสือกรมส่งเสริมการปกครองท้องถิ่น**

**ที่ มท 0805.2/ว ลงวันที่ กุมภาพันธ์ 2564**

|  |  |  |  |
| --- | --- | --- | --- |
| 1. กาญจนบุรี  2. กาฬสินธุ์  3. กำแพงเพชร  4. ขอนแก่น  5. จันทบุรี  6. ฉะเชิงเทรา  7. ชลบุรี  8. ชัยนาท  9. ชัยภูมิ  10. ชุมพร  11. เชียงราย  12. เชียงใหม่  13. ตรัง  14. ตาก  15. นครปฐม  16. นครพนม  17. นครราชสีมา  18. นครศรีธรรมราช  19. นครสวรรค์  20. นนทบุรี  21. นราธิวาส  22. บุรีรัมย์ | 23. ปทุมธานี  24. ประจวบคีรีขันธ์  25. ปราจีนบุรี  26. ปัตตานี  27. พระนครศรีอยุธยา  28. พัทลุง  29. พิจิตร  30. พิษณุโลก  31. เพชรบุรี  32. เพชรบูรณ์  33. แพร่  34. พะเยา  35. ภูเก็ต  36. มหาสารคาม  37. มุกดาหาร  38. ยโสธร  39. ร้อยเอ็ด  40. ระนอง  41. ระยอง  42. ราชบุรี  43. ลพบุรี  44. ลำปาง | | 45. ลำพูน  46. เลย  47. ศรีสะเกษ  48. สกลนคร  49. สงขลา  50. สตูล  51. สมุทรปราการ  52. สมุทรสงคราม  53. สมุทรสาคร  54. สระแก้ว  55. สระบุรี  56. สิงห์บุรี  57. สุโขทัย  58. สุพรรณบุรี  59. สุราษฎร์ธานี  60. สุรินทร์  61. หนองบัวลำภู  62. อ่างทอง  63. อุดรธานี  64. อุทัยธานี  65. อุบลราชธานี  66. อำนาจเจริญ |
|  |  |  | |